АҞӘА, цәыббра 7 - Sputnik. Қырҭтәыла анапхгара аҳәаа иаԥну аганқәа рыҩбагьы ртәылауаа аҵәы рыҵарҵоит аҳәаа закәаншьаҭада ахысразы, акоронавирустә инфекциа алаҵәара ашәарҭарагьы агәхьаа мкыкәа, ареспублика асуверинитет азхамҵара аполитика аларҵәо ҳәа аҳәамҭа ҟарҵеит Аахыҵ Уаԥстәыла Ашәарҭадаратә еилак аҿы. Абри атәы аанацҳауеит Sputnik Аахыҵ Уаԥстәыла.
Аҳәамҭа ҟаҵоуп Аахыҵ Уаԥстәыла ақыҭа Уиста (Цнелис) аҳәаа иахьаԥну аҭыԥ аҿы иҟоу аҭагылазаашьа инадҳәаланы. Ара ҩышықәса раԥхьа ақырҭуа мчрақәа закәаншьаҭада аблокпост аргылара иалагеит. Амаҵзура ҷыдақәа ари Қарҭ агрессиатә ҭахрақәа ирыдҳәаланы иашьеит. Ареспублика анапхгара изныкымкәа Қырҭтәыла амчрақәа рахь ааԥхьара ҟарҵахьан абџьар змоу арҟәшақәа аҳәаа иаԥырыргарц, аблокпост ықәыргарцгьы.
Аахыҵ Уаԥстәыла АШәЕ аҿы иазгәарҭеит аимак аҭышәныртәалара апроцесс иҵоуроу адинамика ахьамам азы аҳәаахысырҭатә ҭыԥқәа русура ааныркылар шакәхаз.
"Ареспублика аиҳабыра ирыдыркылаз аӡбраҿы напхгаганы ирыман раԥхьа иргыланы атәылауаа ршәарҭадара аинтерес. Аха аҳәынҭқарратә ҳәаа ахысразы аԥкырақәа ирыхьмырԥшыкәа, агуманитартә знеишьа аарԥшуа ҷыдала, хаҭа-хаҭала ахаҿқәа рзы аӡбрақәа рыдыркылалоит урҭ ахаҿқәа Қырҭтәылаҟа имцар амуазар ма Аахыҵ Уаԥстәылаҟа Қырҭтәылантәи рыхынҳәраан. Убри аан азҵаара ҵоураны аӡбаразы Аахыҵ Уаԥстәыла ауааԥсыра ашәарҭара иҭамгылозароуп", - ҳәа аҳәоит АШәЕ адырраҭара.
Аусбарҭаҿы иазырыԥхьаӡоит аҳәынҭқарратә ҳәаа ахысра аԥкразы арҭ ауснагӡатәқәа COVID-19 аҟынтәи ацәыхьчаратә ҟазшьагьы шрымоу.
АҞӘА, цәыббра 2 - Sputnik. Аԥснытәи акоманда аҽа амаршруткгьы иахысны "ааха зауыз" дымҩаныргеит ҳәа аанацҳауеит ААО апресс-маҵзура.
Ҟабарда-Балкариатәи ареспубликаҿ жәамшуп Урыстәыла, Китаи, Пакистан, Ҟазахстан, Аԥсны, Узбекистан, Индиа рҟынтәи альпинистцәа рҽеибыҭаны ашьхахыҵырҭа Хотиутау (3549 метра) – анаҟәоу Азау Ду (3334 метра) – аҵаарк ӡиа (3264 метра) – анаҟәоу Азау Хәыҷы – Терскол (2462 метра) амаршрут ала ҽынлатәи аныҟәара мҩаԥыргоижьҭеи.
30 градус еиҵамкәа зынаара ыҟоу аҿҟьарақәа руак аҿы альпинисттә хархәагақәа рыцхыраарала акомандақәа алахәылацәа руаӡәк ҩ-километрак рҟынӡа имҩангара аздырхиеит.
Аицлабра "Ельбрустәи амацәаз" иалахәхоит 90-ҩык рҟынӡа арратә альпинистцәа жә-командакны рҽеихшаны: Урыстәыла, Китаи, Пакистан, Ҟазахстан, Ермантәыла, Аԥсны, Аахыҵ Уаԥстәыла, Узбекистан, Индиа рҟынтәи.
Ермантәылеи Аахыҵ Уаԥстәылеи рыррамаҵзурауаа азшьақәа рынҭыҵтәи адҵа ҷыдақәа нарыгӡоит.
АҞӘА, нанҳәа 25 - Sputnik. Аԥсны, Урыстәыла, Китаи, Пакистан, Ҟазахстан, Узбекистан, Индиа рыруаа еицлаблоит аусдҵа ҷыда "Агәыԥ иалахәны ахысра" анагӡараан "Ельбрустәи амацәаз" аҟны иреиӷьу арҟәша ҳәа ахьӡ рҽаԥсартәырц. Абри атәы аанацҳауеит Аладатәи арратә округ апресс-маҵзура.
Аицлабраан ари аштатә бџьар ахьаҭаху иакзаҵәыку ԥышәароуп.
Алахәылацәа: ахысцәа, апулимиотчикцәа, аснаиперцәа 250 метра рҟынӡа инахараны рхысрала 36 цәҟьара ирықәдыршәароуп.
Аицлабра актәи аетап иаҵанакуа аусдҵа ҷыдақәа: "Иԥсабаратәым арелеф аҿы аӡәаӡәалатә ҳәазаратә хысра", "Ашьхараҿы ахырхарҭаԥшаара", "Аицраҳәақәа рыла акыдлара", "Агәыԥ иалахәны ахысра", абарҭ зегьы реихшьаалақәа рыла абжьаратә етап аҿы иаиааиз далыркаауеит.
Акоманда-лахәылацәа рырҟәшақәа хаҭахаҭалатәи ашьхахалара мҩаԥыргахьеит.
Иара убасгьы 15 метра зыҳаракыра ыҟоу иԥсабаратәым ацаҟьа релеф иаҿысхьеит.
Аицлабраҿы аррамаҵзурауаа рхымҩаԥгашьа ахәшьарала иазыԥхьагәарҭеит ахәшьара автоматикатә система.
Аицлабрақәа рыӡбаҩ аполковник Александр Иаковенко иажәақәа рыла, уаанӡатәи ашықәсқәа ирҿырԥшны иугозар, акомандақәа разыҟаҵара акыр иҳаракуп, ашьхахаларатә ҟәшақәа жәларбжьаратәи акласс иатәу арбагақәа инарыдҩыло арбагақәа аадырԥшуеит.
"Раԥхьаӡакәны иқәгылоит Аԥсни Пакистани ркомандақәа. Даара ибзианы рхы аадырԥшит. Зынӡа 14 етап азыԥхьагәаҭоуп, акомандақәа ирымоуп алшара ибзианы рхы аарԥшны иахәҭоу абаллқәа роуразы", - иҳәеит Иаковенко.
Аицлабра "Ельбрустәи амацәаз" иалахәхоит 90-ҩык рҟынӡа арратә альпинистцәа жә-командакны рҽеихшаны: Урыстәыла, Китаи, Пакистан, Ҟазахстан, Ермантәыла, Аԥсны, Аахыҵ Уаԥстәыла, Узбекистан, Индиа рҟынтәи.
АҞӘА, цәыббра 25 – Sputnik. Иҳаҩсыз уахыки-ҽнаки рыла COVID-19 азы атестқәа арҭеит 370-ҩык Аԥсны ауааԥсыра, урҭ рахьтә 88-ҩык рцәа акоронавирус шалаз аадырԥшит.
Урыстәылатәи арратә госпиталь аҟны акоронавирус злаз ҩыџьа апациентцәа рыԥсҭазаара иалҵит: 1958 шықәсазы ииз ахаҵеи 1936 шықәсазы ииз аԥҳәыси.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 42-а, рҭагылазаашьа бааԥсуп ааҩык, ибжьаратәуп - 28-ҩык. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 28-ҩык, урҭ рахьтә ааҩык апациентцәа рҭагылазаашьа уадаҩуп. Очамчыра ирхәышәтәуеит 9-ҩык, Гагратәи ахәышәтәырҭаҿы - 15-ҩык, урҭ рахьтә хҩык рҭагылазаашьа уадаҩуп. Тҟәарчалтәи ахәышәтәырҭаҿы - 8-ҩык апациентцәа. Аҟәа иҟоу амобилтә госпиталь аҿы - 64-ҩык апациентцәа, жәаҩык рҭагылазаашьа хьанҭоуп.
Аоперативтә штаб аҳәара ҟанаҵоит ауааԥсыра аҿкы рхы ацәырхьчаларц.
Акоронавирус иадҳәалоу ажәабжьқәа шәрыԥхьар ҟалоит абра>>